李時春

李時春（），字一元，河南汝寧府光州人，軍籍，明朝政治人物。

生平 
中年始從嵩陽劉先生遊，為文縱横跌宕，口若懸河。河南鄉試第四名舉人。嘉靖十七年（1538年）中式戊戌科會試第二十五名，登第二甲第九十三名進士。授户部主事，甲辰補吏部司勲郎中。有投同舍郎金者，時春知之，頗聞于衆，同舍郎忌之，引疾家居。辛亥左遷浙江運判，与當事忤，竟以计例免歸。潜于龜湖，留心兵務。一日道出金陵，同乡部寺諸君饯之江浒，乃野服角巾，抵掌長嘯，旁無坐客，指索巨杯醇醪，一吸立盡，左右皆错愕引避。頃之，大嘘曰：如我生江東，寧使中散步兵，擅雄名于晋耶！所著有《綽然亭集》。

家族 
曾祖李魁；祖父李智；父李文章，母季氏。

参考文献

李姓